CELEX: 52021DP0232
Language: da
Date: 2021-05-18 00:00:00
Title: Europa-Parlamentets afgørelse om ikke at gøre indsigelse mod Kommissionens delegerede forordning af 24. marts 2021om ændring af delegeret forordning (EU) nr. 1003/2013 og (EU) 2019/360 for så vidt angår de årlige tilsynsgebyrer, som Den Europæiske Værdipapir- og Markedstilsynsmyndighed pålægger transaktionsregistre for 2021 (C(2021)01874 — 2021/2617(DEA))

12.1.2022   
            
            
               DA
            
            
               Den Europæiske Unions Tidende
            
            
               C 15/249
            
         
      P9_TA(2021)0232
      Afgørelse om ikke at gøre indsigelse mod en delegeret retsakt: årlige tilsynsgebyrer, som ESMA pålægger transaktionsregistre for 2021
      Europa-Parlamentets afgørelse om ikke at gøre indsigelse mod Kommissionens delegerede forordning af 24. marts 2021om ændring af delegeret forordning (EU) nr. 1003/2013 og (EU) 2019/360 for så vidt angår de årlige tilsynsgebyrer, som Den Europæiske Værdipapir- og Markedstilsynsmyndighed pålægger transaktionsregistre for 2021 (C(2021)01874 — 2021/2617(DEA))
      (2022/C 15/38)
      
         Europa-Parlamentet,
      
                  —
               
               
                  der henviser til Kommissionens delegerede forordning (C(2021)01874),
               
            
                  —
               
               
                  der henviser til Kommissionens skrivelse af 25. marts 2021, hvori den anmoder Parlamentet om at erklære, at det ikke vil gøre indsigelse mod den delegerede forordning,
               
            
                  —
               
               
                  der henviser til skrivelse af 11. maj 2021 fra Økonomi- og Valutaudvalget til Udvalgsformandskonferencens formand,
               
            
                  —
               
               
                  der henviser til artikel 290 i traktaten om Den Europæiske Unions funktionsmåde,
               
            
                  —
               
               
                  der henviser til Europa-Parlamentets og Rådets forordning (EU) nr. 648/2012 af 4. juli 2012 om OTC-derivater, centrale modparter og transaktionsregistre (1), særlig artikel 72, stk. 3, og artikel 82, stk. 6,
               
            
                  —
               
               
                  under henvisning til Europa-Parlamentets og Rådets forordning (EU) 2015/2365 af 25. november 2015 om gennemsigtighed af værdipapirfinansieringstransaktioner og vedrørende genanvendelse samt om ændring af forordning (EU) nr. 648/2012 (2), særlig artikel 11, stk. 2, og artikel 30, stk. 5,
               
            
                  —
               
               
                  der henviser til forretningsordenens artikel 111, stk. 6,
               
            
                  —
               
               
                  der henviser til henstilling til afgørelse fra Økonomi- og Valutaudvalget,
               
            
                  —
               
               
                  der henviser til, at der ikke er gjort indsigelse inden for den i forretningsordenens artikel 111, stk. 6, tredje og fjerde led, fastsatte frist, som udløb den 18. maj 2021,
               
            
                  A.
               
               
                  der henviser til, at Den Europæiske Værdipapir- og Markedstilsynsmyndighed (ESMA) meddeler tilladelser til transaktionsregistre og fører tilsyn med, at de overholder de relevante reguleringsmæssige krav; der henviser til, at transaktionsregistre erlægger et engangsregistreringsgebyr og et årligt tilsynsgebyr til ESMA; der henviser til, at situationen for Unionens transaktionsregistre siden 1. januar 2021 har ændret sig betydeligt, fordi kun to ud af de fire transaktionsregistre, der var baseret i Det Forenede Kongerige før denne dato, har overført deres virksomhed til Unionen for fortsat at levere tjenesteydelser i Unionen ved her at oprette nye enheder, hvilket har gjort den eksisterende metode til beregning af gebyrerne uforenelig med de gældende principper for beregning af gebyrer;
               
            
                  B.
               
               
                  der henviser til, at der med det formål at sikre, at alle EU-transaktionsregistre svarer tilsynsgebyrer, som står i forhold til deres faktiske omsætning i Unionen i 2021, indføjes en ny artikel i hver af de to delegerede forordninger, hvormed fastsættes en specifik referenceperiode for beregning af den omsætning, der skal ligge til grund for beregningen af de årlige gebyrer, som transaktionsregistrene skal erlægge til ESMA i 2021, hvad der har til hensigt bedre at afspejle de ændringer, som finder sted på området for EU-baserede transaktionsregistre;
               
            
                  C.
               
               
                  der henviser til, at den delegerede forordning bør træde i kraft hurtigst muligt for at give EU-baserede transaktionsregistre et pålideligt retsgrundlag for deres transaktioner, den nødvendige klarhed for deres budgetplanlægning og for så vidt muligt at minimere enhver potentiel indvirkning på deres aktiviteter som følge af den anderledes beregning sammenlignet med 2020;
               
            
               
                  1.
               
               
                  erklærer, at det ikke gør indsigelse mod den delegerede forordning;
               
            
               
                  2.
               
               
                  pålægger sin formand at sende denne afgørelse til Rådet og Kommissionen.
               
            
         (1)  EUT L 201 af 27.7.2012, s. 1.
      
         (2)  EUT L 337 af 23.12.2015, s. 1.